Der skal normalt være ca. 300 mm isolering – eller en U-værdi på højst 0,1 W/m2K – for at du overholder Bygningsreglementets krav. Det vil normalt være rentabelt at efterisolere, hvis det sker samtidig med, at betonlaget bliver brudt op. I ældre huse vil den rentable isoleringstykkelse svare til fundamentets dybde. Brydes betonlaget op hvis huset er fra efter 1979, og du vælger at isolere gulvet, så skal du have lagt 300 mm isolering. Du kan ikke bare lægge 150 mm eller lignende ind. Det skyldes, at det i 2018 blev et krav til nye huse, at de skal have mindst 300 mm isolering, og dette omfatter også renoveringer af huse fra før 2018.